เรื่องร้องเรียน: เรื่องแจกอาหารคนไร้บ้าน/คนยากไร้  รถปิคอัพจอดรถริมฟุตบาธ และนำอาการมาแจกคนไร้บ้านที่รออยู่แถวถนนราชดำเนินกลาง ซึ่งเข้าแถวอย่างเป็นระเบียบ  เจ้าหน้าที่เทศกิจ 4-5 นายที่ยืนรออยู่แถวนั้น เข้ามาแจ้งผู้แจกอาหารว่า "ห้ามแจกอาหารที่นี่" ผู้แจกจึงขับรถออกไปจากฟุตบาธ  คนไร้บ้าน/คนยากไร้ กระจายตัวด้วยความไม่พอใจ พร้อมบ่นว่าเจ้าหน้าที่เทศกิจ  และพูดว่าจะไม่ไปที่อื่น  จากนั้นเดินเข้าไปในซอยหลังป้ายรถเมล์ เข้าแถวรับแจกไอติมกันต่อไป  ขอถาม กทม. จะจัดการอย่างไร ด้วยการสื่อสารให้ผู้แจก และผู้รับร่วมมือกันค่ะ  #กทม. เมืองน่าอยู่ของทุกคน
ความเห็นของผู้แจ้ง: ประเด็นคำถามคือ กทม.ควรทำอย่างไร เพื่อการสื่อสารขอความร่วมมือ พร้อมรับฟังปัญหา มากกว่าการติดป้ายประกาศคำสั่ง "ห้ามแจกข้าว" โดยคนเร่ร่อน/ไร้บ้าน ไม่ได้ให้ความร่วมมือ  ส่วนการแสดงท่าทางของเทศกิจที่มีเครื่องแบบและจำนวนคนร่วมสิบ โดยเดินเข้าเผชิญหน้า อาจจะไม่สามารถสร้างความไว้วางใจ และก่อให้เกิดความขัดแย้งมากขึ้น เห็นได้จากกลุ่มคนเร่ร่อน/คนไร้บ้าน ยังคงนั่งอยู่ตามแนวถนนราชดำเนินกลางตามเดิม เพื่อรอเทศกิจกลับไป และรอรถที่นำข้าวมาแจกอีก  ดังนั้น กทม. จึงควรทบทวนมาตราการและคำสั่ง และปรับวิธีการเพื่อให้ได้ความร่วมมือจากคนเร่ร่อน/คนไร้บ้าน คำถามคือ กทม. เคยสอบถามและรับฟังคนเร่ร่อน/คนไร้บ้านเหล่านี้หรือไม่ ข้อเสนอ ท่านผู้ว่าชัชชาติ  การใช้หลักการ/แนวคิดและกระบวนการของ Design Thinking โดยเฉพาะที่ผู้ว่าฯพูดเสมอเรื่องการเข้าอกเข้าใจ (Empathy) จะเป็นขั้นตอนแรกที่ทาง กทม. ควรจัดอบรมให้เจ้าหน้าที่ที่เกี่ยวข้อง  และใช้กระบวนการ Design Thinking ซึ่งน่าจะได้ทางเลือกและทางปฏิบัติที่ก่อประโยชน์ทั้งภาครัฐ และประชาชนค่ะ ขอเสนอว่า มีสถาบันการจัดอบรมที่เชี่ยวชาญเรื่อง Design Thinking ที่พร้อมสนับสนุนทางผู้ว่าฯ ค่ะ
พื้นที่: แขวงบวรนิเวศ เขตพระนคร กรุงเทพมหานคร